La xerrada, prevista per al 26 d'agost dins de devcom, l'espai professional de Gamescom, té com a objectiu enfortir la relació entre publishers i desenvolupadors de jocs.
Els ponents de la taula rodona són Becky Ai (Games Hollywood), Matthieu Brossard (WHAT (games)), Marc Melton (Marvelous), Christopher Wulf (Those Awesome Guys) i estarà moderada pel coordinador de GameBCN, Oscar Sahun.
GameBCN, el programa d'incubació d'estudis de videojocs amb suport de l'Institut Català de les Empreses Culturals i l'Institut de Cultura de l'Ajuntament de Barcelona, celebra engua ny la seva cinquena edició.
La fira de videojocs i oci interactiu Gamescom, que se celebra cada any a Alemanya, comptarà enguany amb una taula rodona organitzada per la incubadora catalana GameBCN amb la col·laboració de l'ICEC.
Ask them directly, prevista per a dimecres 26 d'agost a les 15.00 h, té com a objectiu posar en contacte els desenvolupadors de videojocs amb els publishers, i donar-los l'oportunitat de conèixer de primera mà com han de presentar-los les seves propostes per aconseguir contractes per als seus videojocs.
Aquest serà també un moment excepcional per presentar als professionals internacionals la feina que fa GameBCN, que enguany arriba a la seva cinquena edició amb la voluntat de seguir guiant la professionalització de la cadena de producció dels videojocs desenvolupats a Catalunya.
La taula rodona, que modera Oscar Sahún ( GameBCN ) i en què participaran Becky A i ( Hollywood Games ), Matthieu Brossard ( WHAT (games)), Marc Melton ( Marvelous ) i Christopher Wulf ( Those Awesome Guys ), –quatre importants publishers internacionals– tindrà lloc en format virtual, com de fet tot el Gamescom 2020, que celebra una edició especial només digital a causa de la prohibició de les reunions massives a Alemanya fins al 31 d'agost.
La fira alemanya és un dels esdeveniments mundials més importants dedicat als videojocs i l'oci interactiu, i des de la seva creació l'any 2005 ha esdevingut punt de trobada dels professionals i aficionats, principalment d'Europa.
L'any 2019 s'hi van concentrar 1.153 empreses i 31.300 professionals de 75 països i prop de 375.000 aficionats als jocs i a l'oci interactiu, i més de mig milió de persones van veure la inauguració, que es va emetre en streaming.
Amb aquestes xifres, Gamescom s'ha convertit en un dels espais predilectes per a les companyies per llançar nous productes.
L'aposta, l'any passat, per estendre tota la seva oferta a un entorn digital d'una manera innovadora va tenir un efecte molt positiu en la rellevància internacional de la fira, i ha estat clau per poder organitzar enguany una edició únicament virtual perfectament adaptada als requeriments sanitaris establerts per combatre la COVID-19.
En aquest entorn, l'oportunitat de mostrar a espectadors virtuals d'arreu del món la potència i la creativitat del sector dels videojocs a Catalunya suposa una ocasió única per contribuir a la internacionalització del sector.
Des d'aquesta perspectiva, la inclusió en el programa de Gamescom d'una taula rodona organitzada des de Catalunya suposa també un reconeixement de la indústria dels videojocs catalana, un sector líder a l'Estat espanyol amb un 53% de la facturació anual global i un ecosistema ric i variat, amb empreses internacionals com Ubisoft, Gameloft, King, Scopely i Riot Games que tenen seu a Barcelona i que conviuen amb un teixit d'empreses i estudis independents, així com amb estudis de mida gran i mitjana amb una important projecció internacional (Social Point, Digital Legends, Novarama...).
La dimensió del sector i la seva rellevància a l'estat espanyol i al sud d'Europa és un dels trets més significatius que destaca el Llibre Blanc de la Indústria Catalana del Videojoc 2019, publicat per l'ICEC el juny passat.
En aquest ecosistema també hi juga un paper central el suport de les administracions i l'existència d'incubadores com GameBCN, el paper de la qual com a impulsora de la professionalització i de l'enfortiment del teixit empresarial català creix any rere any.
Per aquest programa de suport als estudis de videojocs, que celebra enguany la seva cinquena edició, han passat un total de 31 equips que han pogut rebre una formació indispensable per professionalitzar-se i minimitzar els riscs de la sortida al mercat dels seus vídeojocs.
GameBCN té el suport de l'Institut Català de les Empreses Culturals, de l'Institut de Cultura de l'Ajuntament de Barcelona i de la consultora Peninsula.